ڈھاکہ :  بنگلہ دیش اٹ مسافر بس اسہ خطرناک ءُ موڑ اس کاٹ کرسا ڈیور آن پیش تمسا تلاپ اسے ٹی تما ہرانا سوب آن 17بندغ زوال و 35بندغ ٹھپی مسر‘درملکی خبر رساں ادارہ نا رد اٹ دا شکست ضلع جھلکٹھی ٹی پیش بس ہراڑے 60 آن زیات مسافر آتے دروک بس تلاپ اٹ تما‘ شکست گنجائشت آن زیات مسافر تولفنگ نا سوب آن پیش بس‘ شاہد آتا رد اٹ چھت آ درزن آن زیات بندغ تولوک ئسر‘ بیس تیز ئس ہندا سوب آن موڑ کاٹ کننگ آ چپی مس۔ ریسکیو ادارہ ناکارندہ غاک کمکی کاریم تا وخت آ 35بندغ ءِ زندہ کشار وخت اس کہ 17 لاش ہم کشنگا‘ زندہ بچوک آتے ہسپتال آ گدریفنگا ہراڑے 9 ٹھپی نا حالت خراب ءِ‘پولیس پارینے کہ ٹھپی تا حالت نا خراب مننگ ناسوب آن زوال مروک آتا کچ ودنگ نا گڑتی ارے‘ ڈیور وبس مالک نا برخلاف مقدمہ درج کرسا جاست پاست نا بناءِ کننگا۔
(آن لائن)
